**ÁLTALÁNOS UTAZÁSI SZERZŐDÉS**

Jelen Általános Szerződési Feltételek (a továbbiakban **ÁSZF**) az Ikon Travel Utazási Iroda Kft. és az Utas között létrejött Utazási Szerződésekre terjed ki.

1.) **Ikon Travel adatai**

**Az Ikon Travel Kft Utazási Iroda** (a továbbiakban Ikon Travel), Székhely és levelezési cím: 1021, Bp., Budakeszi út 55/D, 9/1. ,Tel: 0036/30 758 45 37, e-mail cím: **info@ikontravel.hu, web: www.ikontravel.hu**

**Cégjegyzék száma:** 01-09-977085 a Fővárosi Bíróság, mint Cégbíróság nyilvántartása szerint

**Nyilvántartott engedélyszáma**: U-001780

A Magyar Kereskedelmi és Engedélyezési Hivatalnak, mint engedélyező, nyilvántartást vezető, szolgáltatást felügyeletét ellátó hatóságnak az elérhetősége: 1124, Budapest, Németvölgyi út 37-39., Tel: 4585800, Fax: 4585865, E-mail cím:  mkeh@mkeh.gov.hu

**Vagyoni biztosítékot nyújtó szervezet megnevezése és elérhetősége:** ALFA Vienna Insurance Group Biztosító Zrt., 1091, Budapest, Üllői út 1.

A vagyoni biztosíték által fedezett kockázatok:

Az Alfa biztosító kezességet vállal:

- a biztosított által kötött utazási szerződésekből eredő, biztosítottat terhelő kötelezettségek nem megfelelő, vagy nem teljesítése esetén az utasokat ért vagyoni károk megtérítésére esetén a ha a szerződésben meghatározott díjat számára megfizették.

- az utazási iroda fizetésképtelensége esetén a külföldi tartózkodású utasok hazahozatalára

Az Ikon Travel által szervezett utazásokra az alábbi jogszabályokban foglaltak az irányadók:

A Kormány 472/2017. (XII. 28.) Korm. Rendelete az utazási szolgáltatásokra vonatkozó szerződésekről, különösen az utazási csomagra és az utazási szolgáltatás együttesre vonatkozó szerződésekről.

A Polgári Törvénykönyvről szóló 2013. évi V. törvény hatálybalépésével összefüggő átmeneti és felhatalmazó rendelkezésekről szóló 2013. évi CLXXVII. törvény 66. § (1) bekezdés f) pontja, valamint a kereskedelemről szóló 2005. évi CLXIV. törvény 12. § (1) bekezdés g) pontjában kapott felhatalmazás alapján, az Alaptörvény 15. cikk (1) bekezdése., a 213/1996. (XII. 23.) Korm. rendelet, és a szervezett utazási formákról szóló 90/314/EGK irányelv, valamint ezen Általános Szerződési Feltételek (a továbbiakban: „ÁSZF”) rendelkezései az irányadóak.

2.) **Szerződés megkötése, módosítása, megszüntetése**

Az Ikon Travel és az Utas között az utazási csomagra és utazási csomagnak nem minősülő utazási szolgáltatásra  vonatkozó szerződés, azaz utazási szerződés  az utazás megrendelésének visszaigazolásával, az ÁSZF Utazó általi jogszabályokban rögzített módon történő elfogadásával, a díjelőleg befizetésével, a megrendelés és a jelentkezés nyilvántartásba vételével jön létre. Az Utas nevében megbízottja is eljárhat az utazási szerződés megkötésekor, ilyenkor a szerződésből eredő valamennyi jog és kötelezettség a megbízottként eljárót terheli, illetve illeti.

Az Utas az utazási szerződés aláírásával és az ÁSZF elfogadásával egyidejűleg 40% előleget fizet, a fennmaradó összeg pedig az indulás időpontja előtt legkésőbb 30 nappal fizetendő. Az Ikon Travel ettől eltérhet, ha külföldi partnerével kötött szerződésben ennél szigorúbb feltételek szerepelnek. A szolgáltatás tartalmát az adott megrendelés visszaigazolása és az ÁSZF tartalmazza. A fizetési határidők be nem tartása az Ikon Travel Utazási Irodát feljogosítja arra, hogy az utazási szerződést megszűntnek tekintse, az utazást más számára értékesítse, továbbá a megrendelt szolgáltatásokat haladéktalanul lemondja.

Az Ikon Travel fenntartja a jogot, hogy a meghirdetett utazás feltételeit indokolt esetben megváltoztassa. Módosításkor az Utazási Szerződés megkötésekor érvényes szabályokat kell alkalmazni.

**2011. január 01-tól hatályos többször módosított ÁFA-törvény 206 §-a alapján az  utas nyilatkozik, hogy a szolgáltatást nem adóalanyként, vagy nem adóalanyi minőségben, vagy adóalanyként, de saját nevében és javára (azaz utasként) veszi igénybe.**

Ez alapján 27 % ÁFA terheli a részvételi díjat ha az Utas nem saját nevére szóló számlát kér a részvételi díjról.

Az Ikon Travel Utazási iroda elektronikus számlázásra jogosult. Az Utas jelen szerződés aláírásával elfogadja, hogy az Ikon Travel Utazási Iroda részére elektronikus számlát küldjön.

3.) **Áremelés**

Bel- vagy külföldi hatósági árváltozás, a repülőjegy árának megváltozása, az egyes szolgáltatásokkal kapcsolatos adó, illeték mértékének időközi változása, valamint a valutaárfolyam megváltozása miatt az Ikon Travel legkésőbb 20 nappal az utazási szolgáltatás előtt felemelheti a részvételi díjat. Az Utas a díjemelésről kapott értesítéstől számított 3 napon belül elállhat a szerződéstől, részére a befizetett részvételi díj visszajár. Az elállási szándékot személyesen vagy írásban, ajánlott levélben kell jelezni, az utazás pozíciószámára és szerződésszámra való hivatkozással közölni. Az elállási nyilatkozat akkor válik hatályossá, ha arról a címzett tudomást szerzett. Elállásnak minősül az is, ha az Utas a megállapodott határidőig a hátralékot nem egyenlíti ki vagy ha előzetes nyilatkozattétel nélkül nem kezdi meg az utazást.

Az Ikon Travel Forintban szereplő árai 1 Eur= 410 HUF árfolyamig érvényesek.

Jelen Általános Szerződési Feltételek (a továbbiakban **ÁSZF**) az Ikon Travel Utazási Iroda Kft. és az Utas között létrejött Utazási Szerződésekre terjed ki.

4.) **A szerződés felmondása az iroda részéről**

Az Ikon Travel legkésőbb az utazás megkezdése előtt 15 nappal írásban tett nyilatkozattal elállhat az utazási szerződéstől, ha az utazást a szerződéskötéskor előre nem látható – az emberi életet és egészséget, ill. a vagyonbiztonságot veszélyeztető – külső körülmény befolyásolja, vagy a jelentkezők létszáma a meghirdetett legalacsonyabb résztvevőszámot nem éri el. Ilyen esetben az Utas az eredetivel azonos értékű helyettesítő szolgáltatásra tarthat igényt, vagy ugyanarra a szolgáltatásra jogosult más időpontban. Ha a helyettesítő szolgáltatás magasabb értékű, a díjkülönbözet az Utast terheli, ha alacsonyabb, az Ikon Travel köteles a különbözetet visszatéríteni. Ha az Utas a felajánlott szolgáltatást nem fogadja el, követelheti a teljes részvételi díj visszafizetését.

5.) **Szerződés felmondása az utas részéről**

Ha az Utas az utazás megkezdése előtt az utat írásban lemondja, ill. hatósági elutasítás (útlevél, vízum) miatt az utazáson nem vehet részt, az alábbi összegű kötbért kell megfizetnie:

Az utazás megkezdése előtti

60-31. napig:                                        a részvételi díj      10 %-a

30-20. napig:                                        a részvételi díj      40%-a

19-10. napig                                         a részvételi díj      70%-a

9 napon belüli lemondás esetén      a részvételi díj     100%-a,

kivéve ha a külföldi partnerrel kötött szerződés más feltételeket ír elő.

Fentiek vonatkoznak a Magyarországon előzetesen befizetett fakultatív kirándulásokra is. Amennyiben az Utas fakultatív programokra befizet, ezek azonban elegendő jelentkező hiányában elmaradnak, a befizetett összeget levonás nélkül az Ikon Travel visszatéríti az Utasnak. Csak repülőjegy vásárlása esetén a jegykiállítás után történő módosításra, vagy visszaváltásra kizárólag a légitársaságok aktuális feltételei szerint nyílik mód.

6.) **Utazás átruházása**

Az Utas jogosult az utazási szerződésben lekötött utazásban való részvételi jogát legkésőbb az utazás megkezdése előtt harmincöt (35) nappal harmadik személy részére engedményezni – azonban csak olyan személyre engedményezhet, aki megfelel az utazási szerződésben rögzített feltételeknek, és az abban foglaltak tudomásulvételéről írásban nyilatkozik. Előfordulhat, hogy –pl. adminisztrációs okok miatt (pl. névcsere repülőjegy foglalásban nem mindig lehetséges) – az Ikon Travel az engedményezett utazását nem tudja biztosítani. Ilyen esetekben az engedményezés sikertelen, azaz lemondásnak minősül.

7.) **Panasz bejelentése**

Az Utas a szolgáltatásokkal kapcsolatos kifogásait köteles a helyszínen az utaskísérőnek vagy a helyszíni szolgáltatónak haladéktalanul bejelenteni, arról jegyzőkönyvet felvetetni. A bejelentés késedelméből eredő kár az Utast terheli. Amennyiben az Utas a kifogásait a helyszínen nem rendezi, a hibás teljesítésből származó igényeit hazaérkezéstől számított legkésőbb 8 napon belül az Ikon Travel-nél írásban, a jegyzőkönyv csatolásával teheti meg.

8.) **Iroda és Utas felelőssége, kötelessége**

8.1) Az úticél kiválasztásáért, valamint a helyi lehetőségekért, viszonyokért azok hiányáért, korlátozottságáért ill. az azok által az Utasnak okozott károkért az Ikon Travel-t felelősség nem terheli. A partnercégek és szállodák szolgáltatásai – az aktuális helyi viszonyoknak megfelelően – minőségben és/vagy mennyiségben eltérhetnek a korábban megszokottól (a prospektusban közzétettől), melyekért az Ikon Travel nem felel.

8.2) Az Ikon Travel nem felel a közlekedési eszközök késéséből, járat törléséből származó károkért, különös tekintettel a légitársaságokkal kötött szerződésekben jogszerűen elfogadott korlátozásokra.  
Repülővel történő utazás esetén az adott légitársaság utazási feltételei érvényesek, az esetleges késésekért, járat-, menetrend-, repülőgéptípus vagy légitársaság változásért irodánkat felelősség nem terheli.

8.3) Az utazást befolyásoló vis major, háború, járvány, terrorizmus, sztrájk vagy elháríthatatlan természeti jelenségek, technikai akadályok által bekövetkezett változásokért az iroda kártérítési felelősséggel nem tartozik.

8.4) Az Ikon Travel nem köteles a részvételi díjat leszállítani, ha az Utas valamely szolgáltatást saját elhatározásából vagy érdekkörében felmerült okból nem vette igénybe. Ezért az Utas más szolgáltatást vagy költségtérítést nem igényelhet.

9.) **Az Utas felelőssége**

9.1) Az utazás során az Utas által harmadik személynek okozott kárért az Utas közvetlenül tartozik felelősséggel.

9.2) Az Utas az utazás során köteles az utazásra vonatkozó hatályos jogszabályokat, előírásokat (pl. útlevél-, vám-, devizajogszabályok, egészségügyi előírások) betartani. Ezek elmulasztásából eredő többletköltségek, károk az Utast terhelik.  Az utas kötelezettséget vállal arra, hogy útlevele az út indulását követő legalább 6 hónapig érvényes. Az útlevél kiváltását utasaink irodánktól függetlenül intézik. Ugyancsak az Utas feladata a szükséges vízumok beszerzése, melyekről azonban – igény és külön megegyezés esetén – az érintett országok vízumilletékének befizetése és külön díjazás ellenében az Ikon Travel gondoskodik. Az Ikon Travel nem felelős a vízum esetleges elutasítása esetén.

10.) **Kedvezményes díj megállapítása**

Az Ikon Travel fenntartja magának a jogot, hogy kedvezményes részvételi díjat állapítson meg. A kedvezményes díj érvényesítését a korábban szerződést kötő Utasok nem igényelhetik. Az Ikon Travel fenntartja továbbá a jogot a szálláshely kategórián belüli változtatásra, valamint a programok azonos értékű és jellegű programokra való felcserélésre.

11.) **Egyéni ajánlatokra vonatkozó feltételek**

Egyéni ajánlatra történő foglalásokra (is) jelen utazási feltételek vonatkoznak. Minden Ikon Travel által szervezett és megkezdett utazásra – külön szerződés aláírása nélkül – jelen utazási feltételek vonatkoznak.

12.) **Gyerekvédelmi rendelkezések**

Az utazási csomag nyújtása valamint utazási szolgáltatás közvetítése során tilos minden olyan magatartás tanusítása, amely gyerekek jogainak csorbítására így  különösen a tizennyolcadik életévét be nem töltött személy sérelmére elkövetett nemi élet szabadsága és a nemi erkölcs elleni bűncselekmények elkövetésére irányul vagy azt eredményezi.

13.)**Jogviták rendezése**

A vitás kérdéseket a szerződő felek igyekeznek békés úton, peren kívül rendezni. Amennyiben ez nem lehetséges, úgy a szerződő Felek alávetik magukat a Pesti Központi Kerületi Bíróság kizárólagos illetékességnek valamint a Polgári Törvénykönyv  1959 évi 4-es törvénye az irányadó.

14.) **Utas nyilatkozata a 2007. évi CXXVII tv. 2011. 01. 01-tól hatályos módosításában szereplő 206. § alapján:**

büntetőjogi felelősségem tudatában ezúton nyilatkozom, hogy a megrendelt szolgáltatásokat (a megfelelő megjelölendő! )

Nem adóalanyként, vagy adóalanyi minőségben (azaz Utasként )

Adóalanyként saját nevemben és javamra, azaz végső felhasználóként ( azaz Utasként )

Adóalanyként saját nevemben, de más javára ( azaz nem Utasként )veszem igénybe.

Beleegyezem, hogy személyes adataimat az Ikon Travel (Utazásközvetítő) és partnerei felhasználhassák az utazásom ügyeinek intézésére és továbbíthassák, de csak akkor, ha ez a szerződés teljesítéséhez elengedhetetlen (pl. légitársaság). A szükséges, azonosításra alkalmas, személyes jellegű adatok begyűjtése és feldolgozása megfelel az érvényben lévő magyar adatvédelmi előírásoknak (2011 évi CXII. tv.).

Kelt: Budapest, ...............................................  
  
  
Kiállító:........................................................... Megrendelő:....................................................